section_heading: Dizajn i razvoj
paragraph_text: Ikarus 214 je dizajniran od strane konstruktora Sime Milutinovića a izvorno je bio dizajniran kao lako transportni zrakoplov, no kasnije je uglavnom korišten kao školski zrakoplov za obuku pilota bombardera i navigatora danju i noću. Prvi prototip je poletio 1949. a ukupno je izrađena serija od samo 20 zrakoplova tako da 214 nije naišao na širu uporabu u zrakoplovstvu. 1959. neki zrakoplovi su korišteni i za mornaričko izviđanje, no zbog nedostatka potrebne opreme mogao je letjeti izvidničke misije samo danju i to u dobrim meteorološkim uvjetima. 1961. dva zrakoplova su opremljena tako da su mogla vršiti i protupodmorničko izviđanje. Svi zrakoplovi su povučeni iz vojne upotrebe 1967. te su nastavili letjeti u civilnim aero klubovima gdje su korišteni za transport i padobranske skokove. Svi su potpuno povučeni iz upotrebe tijekom 70-ih.